# Robert Fischell

Robert Fischer és un físic i bioenginyer estatunidenc conegut per les seves patents mèdiques i per ser un dels tres primers guanyadors del TED Prize l'any 1995.

## Biografia

Robert Fischell (nascut el 1929) és un físic, inventor i titular de més de 200 patents médiques, tant als Estats Units com arreu del món. Fischell és doctor en Enginyeria Mecànica per la Duke University des de 1951 i doctor en Física per la University of Maryland des de 1953, d'on el 1996 fou investit doctor honoris causa.
Els seus invents han portat a la creació de diverses companyies de biotecnologia. Fou membre del Laboratori de Física Aplicada a la Johns Hopkins University durant 25 anys, i posteriorment col·laborant de forma parcial durant tretze anys addicionals. Fischell va participar en les tasques de navegació per satèl·lit APL, i més tard va desenvolupar un marcapassos implantable i recarregable que pot ser programat per ones de ràdio, Ell i el seu equip de la Hopkins també van ajudar a miniaturitzar el desfibril·lador cardíac, idear la bomba d'insulina implantable MiniMed i nombrosos estris coronaris empleats per destapar artèries així com dos extraordinaris sistemes de captació d'alerta precoç de crisis epilèptiques i atacs cardíacs. El 2010 va donar 30 milions de dòlars al College Park Foundation de la University of Maryland per establir un departament de bioenginyeria i un institut de dispositius biomèdics.
El 2005, va ser guardonat amb el Premi TED, i va rebre 100.000 dòlars i la probabilitat de formular els tres desitjos que permet l'organització d'aquests premis. Fischer va formular la creació d'un braintrust sobre la responsabilitat mèdica i el disseny eficaç d'un dispositiu per curar les migranyes.

## Referències

* ↑ MIT Inventor of the Week Archives. [Consulta: 8 abril 2013].
* ↑ "NHM Board Welcomes Renowned Health and Medical Figures as Newest Trustees," Arxivat 2012-02-06 a Wayback Machine. National Health Museum News, [Consulta: 8 abril 2013].
* 1 2 "Industry Pioneer - Robert Fischell," Arxivat 2004-09-07 a Wayback Machine. Medical Device & Diagnostic Industry – Agost de 2004. [Consulta: 8 abril 2013].
* ↑ Love JW, Lewis KB, Fischell RE, "The Johns Hopkins rechargeable pacemaker. Historical aspect." JAMA 1975 Oct 6;234(1):64-6.
* ↑ "Programmable Pacemaker," Arxivat 2012-02-05 a Wayback Machine. Spinoff (Publication of NASA featuring commercial applications of space technology), 1996. [Consulta: 8 abril 2013].
* ↑ Fischell R. (1998), "Applications of Transit Satellite Technology to Biomedical Devices," Arxivat 2006-09-02 a Wayback Machine. Johns Hopkins APL Technical Digest; Vol 19, No. 1.
* ↑ "The Alfred Mann Foundation," Arxivat 2007-02-18 a Wayback Machine. Mission and History, [Consulta: 8 abril 2013].
* ↑ Neal E. (2003), "Technology for Humanity: Robert Fischell," Discover Magazine, Vol. 24, No. 11.
* ↑ "Cordis Acquires IsoStent Technology; Continues Collaborative Radioactive Stent Research," PRNewswire, [Consulta: 8 abril 2013].
* ↑ The Fischell Department of Bioengineering and the Robert E. Fischell Institute for Biomedical Devices. Arxivat 2010-06-01 a Wayback Machine. [Consulta: 8 abril 2013].
* ↑ 2005 Winners Arxivat 2008-12-21 a Wayback Machine. tedprize.org, [Consulta: 8 abril 2013]